EkBass/fiwiki-20250220-pages-articles huggingface dataset:
Ay

Ay (joskus myös Eje) oli Egyptin Uuden valtakunnan 18. dynastian toiseksi viimeinen faarao. Hän hallitsi vuosina 1327–1323 eaa. Ay ei ollut kuninkaallista sukua. Hänen oletetaan olleen joko Akhenatenin päävaimon Nefertitin isä tai mahdollisesti Amenhotep III:n päävaimon Tiyn veli tai velipuoli (Akhenatenin eno). Ay nai Tutankhamonin lesken Ankhesenpaatenin (myöhemmin Ankhesenpaamen) vahvistaakseen asemaansa tämän seuraajana. Ay oli varsin korkeassa asemassa Akhenatenin hallituskaudella ja hän tukikin avoimesti Atonia ainakin niin kauan kuin Akhenaten oli elossa. Tutankhamonin noustua valtaan Ay avusti häntä hallinnollisissa asioissa yhdessä Horemhebin kanssa. Ayn uskotaan ohjailleen Tutankhamonia haluamaansa suuntaan, käyttäen hyväksi pojan nuorta ikää. Tutankhamonin kuoltua nuorena, visiirinä toiminut Ay julistautui faaraoksi. Ei ole tiedossa miten hän onnistui vakuuttamaan papistolle ja hoville olevansa laillinen perillinen. Todennäköisesti hän vetosi korkeaan asemaansa Akhenatenin ja Tutankhamonin hallintokausilla. Hän oli saattanut mahdollisesti myös toimia Tutankhamonin kanssahallitsijana. Ay hallitsi vain neljä vuotta, mutta sinä aikana hän ehti viimeistellä Tutankhamonin hallituskaudella aloittamansa Egyptin alkuperäisuskonnon palauttamisen. Tästä huolimatta häntä seurannut faarao Horemheb katsoi hänen kuuluneen kerettiläiskuninkaisiin ja pyyhki hänet hallitsijaluettelosta Akhenatenin ja Tutankhamonin mukana. Aylla oli ainakin kaksi hautaa joista toinen sijaitsi Akhetatenissa (nykyään Tell el-Amarna). Tätä hautaa ei kuitenkaan koskaan tehty loppuun eikä sinne haudattu ketään. Ay haudattiin toiseen hautaansa Kuninkaiden laakson länsiosassa (KV23). Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
610

== Tapahtumia == * 5. lokakuuta - Konstantinopolin patriarkka kruunasi Herakleioksen Bysantin keisariksi * Arkkienkeli Gabriel ilmestyy Muhammadille - Koraanin kirjoittaminen alkaa islamilaisen legendan mukaan == Syntyneitä == * == Kuolleita == *Fokas – Itä-Rooman keisari *Herakleios vanhempi – African eksarkki ja keisari Herakleioksen isä *Witteric, visigoottien kuningas Luokka:600-luku
Rapalan kartano

Rapalan kartano sijaitsee Rapalan kylässä Sysmän kunnassa. Tandefeltien aatelissuku sai Rapalan kartanon läänityksekseen 1500-luvulla. Kartanoa käytettiin syrjäisen sijaintinsa vuoksi sivutilana. Kartano päätyi 1800-luvun lopulla jämsäläiselle talonpojalle ja valtiopäivämiehelle Severus Konkolalle sekä edelleen hänen tyttärelleen Anni Konkolalle ja tämän aviomiehelle Rudolf Waldenille. Kartanon päärakennuksen ja tilanhoitajan asunnon uudistukset suunnitteli arkkitehti W. G. Palmqvist vuosina 1918–1919. Kartano on yksityiskäytössä. ==Lähteet== ==Aiheesta muualla== * Sysmän rakennetun kulttuuriympäristön selvitys Luokka:Suomen kartanot Luokka:Sysmän rakennukset ja rakennelmat Luokka:W. G. Palmqvistin suunnittelemat rakennukset
Rapala (kylä)

Rapalan kylä sijaitsee Sysmässä Rapalanniemellä, joka työntyy Päijänteen leveimmässä kohdassa luoteeseen Tehinselälle. Kylän nimen arvellaan juontavan juurensa Sääksmäen Rapolan kylästä. Sysmän alue on ollut Sääksmäen alueen hämäläisten riistamaata. Sysmästä löytyy myös yhteneväisyyttä muihin Sääksmäen kyliin kuten esimerkiksi pari Voipaala–Voipala osoittaa. Teorian mukaan kylät olisivat antaneet nimensä riistamailleen Päijänteen toisella puolella. Itse sana sysmä merkitsee synkkää metsää tai asumatonta korpea. Rapalan kylä on antanut nimensä kalastaja Lauri Rapalalle, joka on uistinvalmistaja Rapala VMC Oyj:n perustaja. Luokka:Sysmän kylät
Rutja

Rutja on Haljalan kunnan koillisnurkalla oleva kylä Pohjois-Virossa, Suomenlahden rannikolla ja Seljajoen länsirannalla. Joen itärannalla on Karepan kylä. Rutja sijaitsee Kundasta 10 kilometriä länteen. Rutjan arvostetuimpia alueita ovat rannat ja mäntymetsät. Kylän länsipuolella on Rutjan lentokenttä. Ensimmäiset maininnat kylästä ovat vuodelta 1489. == Lähteet == Luokka:Haljala Luokka:Viron kylät
Konepaja

Konepajalla tarkoitetaan metallituotteiden valmistukseen tai korjaukseen erikoistunutta yritystä tai yrityksen osastoa. Joskus myös rakennusta, joka on rakennettu erityisesti konepajatoimintaa varten, sanotaan konepajaksi. Konepajoissa käsitellään metallia eri tavoin, joista yleisimmät tavat ovat metallin työstö, liitosmenetelmät kuten hitsaus tai muovaus kuten särmäys. Konepaja-käsite on erittäin laaja, mutta yleisesti konepajoissa käytettäviä tuotantokoneita ovat esimerkiksi: *Työstökeskukset *Sorvit *Levytyökeskus *Pyörösahat *Vannesahat *Kärkisorvit *Työkalujyrsinkoneet *Yleisjyrsinkoneet *Pylväsporakoneet *Mig-Hitsauskoneet *Puikkohitsauskoneet *FMS-järjestelmät Tyypillisesti konepajat toimivat alihankkijoina eri teollisuuden tarpeisiin tai niillä on omia tuotteita. Konepaja on nimikkeenä hieman vanhahtava, koska nykyisin voidaan puhua konepajateollisuudesta sen eri muodoissa. Konepajalle parempi nimitys nykyaikana lienee metalliyritys tai metallituotetehdas. == Konepajojen historia Suomessa == Suomessa konepajateollisuudella on pitkät perinteet, mutta toisen maailmansodan jälkeen konepajateollisuudesta kasvoi sotakorvausten myötä merkittävä teollisuuden ala. Ensimmäinen konepaja Suomen alueelle perustettiin vuonna 1837 Fiskariin.HistoriaFiskars Village. Vuonna 1841 Valtion hienomekaaninen konepaja sai keisari Nikolai I:ltä luvan yksikön perustamiseen, jotta Suomen autonomisen alueen mekaanista kehitystä voitaisiin edistää. Nykyään yritys toimii nimellä Protoshop. ==Katso myös== *Valmistustekniikka == Lähteet == == Aiheesta muualla == Luokka:Konepajateollisuus Luokka:Valmistustekniikka
Mustio

Mustio () on kylä ja kahden taajaman muodostama alue, joka kuuluu pääosin Raaseporin kaupunkiin. Ennen nykyisen Raaseporin kaupungin muodostumista Karjaan, Pohjan ja Tammisaaren kuntaliitoksen yhteydessä vuonna 2009 Mustio kuului vuoteen vuodesta 1929 vuoteen 1969 Karjaan maalaiskuntaan, ja ennen sitä Mustio muodosti oman, joskin laittoman kuntansa. Mustion kylä muodostuu kahdesta taajamasta, jotka ovat nimeltään Mustion asema ja Mustion ruukki (vuoden 1960 taajamarajauksessa Mustion tehdas). Vuoden 2022 tilastojen mukaan niissä asui yhteensä 832 asukasta, joista 613 asui Mustion aseman taajamassa ja 219 Mustion ruukin taajamassa. Mustion aseman taajamasta osa kuuluu Inkoon kuntaan. Mustio tunnetaan erityisesti lähistöllä sijaitsevasta Mustion linnasta, joka on yksi Suomen arvokkaimmista kartanoista. ==Sijainti ja palvelut== Mustio sijaitsee Lohjalta valtatietä 25 noin 20 kilometriä etelään. Inkooseen on matkaa seututietä 186 noin 10 kilometriä, Hankoon valtatietä 25 noin 65 kilometriä, Helsinkiin valtatietä 25 ja eurooppatietä 18 noin 80 kilometriä ja Saloon seututietä 186 noin 56 kilometriä. Mustion aseman taajaman läpi kulkee Hyvinkää–Karjaa-rata. Rautatieasema on yksityiskäytössä. Taajamassa on ruotsin- ja suomenkieliset ala-asteet, päiväkoti, sivukirjasto (edellä mainitut korvataan rakenteilla olevalla palvelukeskuksella, joka valmistuu kesällä 2022), päivittäistavarakauppa, hyvinvointikeskus, kauneushoitola, autokorjaamo, tatuointiliike, kioski, vapaaehtoinen palokunta, LVI-liike ja ravintola. Mustion aseman ohella on toinen, pienempi Mustion ruukki -niminen taajama. ==Historia== Ruotsin kuningas Kustaa Vaasa perusti 1500-luvun puolivälissä Suomen toisen rautaruukin Mustiolle. Suurin piirtein noilla samoilla paikoilla sijaitsi SBA-Interior Oy Ab (yritys muutti toimitilansa Tammisaaren Horsbäckiin). Ensimmäinen auto tiettävästi tuotiin Mustion kartanon kamariherra Hjalmar Linderille 1900-luvun alussa. Mustiolla on ollut käytössä myös kapearaiteinen rautatie ruukilta asemalle. ===Mustion kunta=== Mustio oli Mustion linnan ja Mustion ruukin ympäristön kattanut laiton kunta, joka perustettiin Mustion ruukinseurakunnasta 1860-luvulla ja liitettiin 1920-luvun lopussa Karjaan maalaiskuntaan. ==Luonto== Noin 65 kilometriä pitkän Mustionjoen yläjuoksu alkaa Bällbyn virrasta Lohjanjärvestä, ja joki laskee lopulta Pohjanpitäjänlahteen. Mustionjoki on valjastettu ja siinä on useita voimalaitoksia, muun muassa Mustion­kosken, Peltokosken ja Åminneforsin voimalaitokset. Valjastamisen takia jokihelmisimpukka eli raakku ei enää pysty lisääntymään Mustionjoessa, koska raakun alkuajan isäntäkala taimen ei pääse normaalisti nousemaan yläjuoksulle kutemaan. Vanhaa kantaa löytyy silti joiltakin alueilta. Mustion pohjoisosassa Lohjanjärven rannalla sijaitsee Korpuddenin virkistysalue, joka sisältää kaksi nuotiontekopaikkaa sekä huussin. ==Katso myös== * Mustion kaivos * Mustion kirkko * Junkarsborg == Lähteet == ==Kirjallisuutta== *W. E. Nordström. Svartå bruks historia. Ekenäs 1962. ==Aiheesta muualla== *Mustion kyläyhdistyksen Mustio-sivut *https://www.visitraseborg.com/fi/nae-koe/kaupunginosat-kylat/mustio/
Kourallinen dollareita

Kourallinen dollareita (Per un pugno di dollari) on italialainen spagettiwestern vuodelta 1964. Se on Sergio Leonen ohjaaman dollaritrilogian ensimmäinen elokuva, joka nosti ohjaajan lisäksi pääosan esittäjän Clint Eastwoodin ja elokuvaan musiikin säveltäneen Ennio Morriconen maailmanmaineeseen. ==Juoni== Tuntematon mies saapuu ratsain San Miguel -nimiseen meksikolaiskaupunkiin, joka sijaitsee lähellä Yhdysvaltojen rajaa. Kaupunkia riivavat kaksi vallasta kilpailevaa sukua, seriffi Baxterin perhe ja Rojon veljekset. Mies päättää hyötyä tilanteesta ja käynnistää vaarallisen pelin, jonka avulla hän pyrkii hävittämään molemmat osapuolet ajamalla nämä keskinäiseen sotaan. Kourallinen dollareita (1964) Plot Summary Imdb.com. Viitattu 7.9.2016 ==Uudentyyppinen lännenelokuva== thumb|left|240px|Clint Easwood roolihahmossaan "Man with No Name". Elokuva loi lännenelokuvaan uudenlaisen päähenkilötyypin, antisankarin, joka poikkesi täysin perinteisestä amerikkalaisen lännenelokuvan ihanteellisesta sankarityypistä. Leone halusi luoda uudenlaisen lännenelokuvan ja palkkasi sen pääosaan Clint Eastwoodin, joka oli aiemmin esittänyt cowboyta televisiosarjassa Lännen tie. Eastwood sai melko vapaat kädet luoda roolihahmonsa, joka tunnetaan "Miehenä ilman nimeä". Eastwood kuvasi hahmoaan seuraavasti: Elokuvan ulkokohtaukset on kuvattu Madridin ja Almerían kaupunkien alueilla Espanjassa. Sisäkohtaukset kuvattiin Cinecittàn studioilla Italiassa. ==Oikeusjuttu== Kourallinen dollareita seuraa juoneltaan Akira Kurosawan ja Ryuzo Kikushiman käsikirjoittamaa samurai- elokuvaa Yojimbo – onnensoturi, jonka ensi-ilta oli vuonna 1961. Ohjaaja Sergio Corbucci kertoi Leonen käsikirjoittaneen elokuvansa katsoen samalla Onnensoturia Moviola-leikkauslaitteesta ja tehneen muutoksia vain tapahtumapaikkojen ja dialogin suhteen, mutta elokuvan ei mainittu perustuvan Onnensoturiin. Myös Kurosawa näki elokuvan ja piti siitä kovasti, mutta huomasi tarinan samankaltaisuudet. Hän kirjoitti Leonelle kirjeen, jossa nimitti Kourallista dollareita "omaksi elokuvakseen" ja kertoi olevansa mielestään oikeutettu korvaukseen. Tuottajat eivät kuitenkaan suostuneet maksamaan korvausta suoraan, vaan asiasta nousi pitkällinen oikeusjuttu, jota puitiin samaan aikaan kun Kurosawa kuvasi elokuvaansa Punaparta (1965). Oikeusistuin ratkaisi jutun lopulta kantajan hyväksi, ja Kurosawa ja hänen studionsa saivat prosenttiosuuden elokuvan tuotosta. Ohjaajat eivät koskaan tavanneet toisiaan kasvokkain, mutta Kurosawa tapasi Eastwoodin Cannesin elokuvajuhlilla 1990, missä he keskustelivat huvittuneeseen sävyyn tapauksen aikanaan nostamasta mediakohusta. Myös Walter Hillin ohjaama Last Man Standing (1996) perustuu samaan Kurosawan ja Kikushiman alkuperäiskäsikirjoitukseen. ==Näyttelijät== == Lähteet == == Aiheesta muualla == * * Arvosteluja elokuvasta * Guardian: A Fistful of Dollars review – punk-rock western as fabulous as ever Luokka:Italialaiset lännenelokuvat Luokka:Vuoden 1964 italialaiset elokuvat Luokka:Sergio Leonen ohjaamat elokuvat Luokka:Uudelleenfilmatisoinnit Luokka:Seulonnan keskeiset artikkelit
Yhdyskunta (biologia)

Yhdyskunta tarkoittaa biologiassa läheisesti yhdessä elävien saman lajin edustajien muodostamaa ryhmää. Ryhmän jäsenten välisellä yhteistyöllä saavutetaan usein merkittävää hyötyä, kuten parempia hyökkäys- tai puolustautumiskeinoja. Jotkin hyönteiset, kuten muurahaiset, selviytyvät vain yhdyskunnissa. Käsitteen toinen merkitys biologiassa on kolonia. Jotkin modulaariset eli kerrannaiset eliöt, esimerkiksi polyyppieläimet, muodostavat koloniaalisia runkokuntia, joita sanotaan myös yhdyskunniksi. == Katso myös == * Aitososiaalisuus == Lähteet == Luokka:Ekologia Luokka:Käyttäytymistieteet
Hitsaaja

Hitsaaja (joskus myös hitsari) hitsaa yleensä esivalmistellut, työstetyt osat - työkappaleet yhteen. Työkappaleista käytetään hitsauksen yhteydessä myös käsitettä perusaine. Hitsaaja voi suorittaa pätevyyskokeen teräksille standardin SFS-EN 9606-1 mukaan ja pätevöityä näin hitsaajana. Pätevyyskokeen suorittaneesta hitsaajasta käytetään nimitystä pätevöitetty hitsaaja. Tämä on korvannut kokonaan aikaisemman menettelyn ja nimikkeen luokkahitsaaja. Hitsaajan pätevyyskokeella pyritään varmistamaan riittävä osaaminen ja samalla hitsatuissa rakenteissa laatutaso. Kokeen hyväksytyn suorittamisen jälkeen hitsaajan pätevyys on voimassa enintään kolme vuotta, edellyttäen kuuden kuukauden väleiden allekirjoituksin vahvistettuja tarkistuksia. Eri perusaineille ja hitsaustavoille on omat pätevyyskokeensa. Hitsaajat työskentelevät muun muassa konepajoissa, telakoilla ja rakennustyömailla. Hitsatuissa rakenteissa hitseille asetetaan laatuvaatimuksia, jotta saavutetaan esimerkiksi riittävä lujuus ja korroosionkestävyys. Käytettävissä on yhdenmukaistetut hitsien laatuvaatimukset, jotka on porrastettu kolmeen hitsiluokkaan; B, C ja D (vaativin on B). Luokat määritellään SFS- standardeissa "SFS-EN 30042 : Alumiinin kaarihitsaus. Hitsiluokat 1994-09-19. 1. painos" sekä "SFS-EN 25817 : Terästen kaarihitsaus. Hitsiluokat 1993-01-04. 1. painos". Hitsaajan pätevyyskokeessa koekappaleen hitseille hyväksymiskriteerinä on hitsiluokka B muutamin poikkeuksin. Hitsaaja voi suorittaa International Welder- (IW) eli kansainvälisen hitsaajan- tutkinnon (aikaisemmin European Welder (EW) eli eurooppalainen hitsaaja) kolmella eri tasolla; piena-, levy- ja putkitaso, eri hitsausprosesseilla; puikko (111), MIG/MAG (131, 135, 136), TIG (141) ja eri perusaineilla. Yhtenäisten koulutusjärjestelyjen ja tutkintokäytäntöjen tarkoituksena on edistää vapaata työn ja tuotteiden liikkuvuutta. Kyseisen järjestelmän mukaista koulutusta ja tutkintoja on tarjolla ammatillisissa oppilaitoksissa. == Katso myös == * Hitsauskoordinaattori Luokka:Metallialan ammatit Luokka:Toisen asteen tutkinnot Luokka:Tekniikan ja liikenteen alan tutkinnot Luokka:Seulonnan keskeiset artikkelit
Sakke

Sakke on useista etunimistä käytetty suomalainen kutsumamuoto. Se voi pohjautua miehennimiin Sakari, Sakarias, Sakkeus, Saku, Sami ja Sauli. Sakke on yhdistetty myös naisennimiin Saara ja Sari. 1960-luvulta alkaen Sakke on yleistynyt itsenäisenä, virallisena miehen etunimenä.Saarikalle & Suomalainen 2007, s. 720. Digi- ja väestötietoviraston etunimitilastoon on elokuuhun 2022 mennessä kirjattu noin 170–190 tämännimistä miestä. Virallisena naisennimenä Sakke on ollut erittäin harvinainen. == Nimipäivä == Sakke-nimi ei ole mukana almanakassa, mutta Helsingin yliopiston almanakkatoimiston virallisessa koirien nimipäiväkalenterissa Sakkejen nimipäivä on 14. tammikuuta. == Tunnettuja Sakkeja == * Sakari ”Sakke” Aalto, musiikkituottaja ja laulaja- lauluntekijä * Sakke Hämäläinen (s. 1998), jääkiekkoilija * Sakari ”Sakke” Järvenpää (s. 1954), muusikko * Sauli ”Sakke” Koivula (s. 1972), muusikko * Sauli ”Sakke” Kotilainen, iskelmälaulaja * Saul ”Sakke” Nieminen (1913–1990), opetusneuvos, päätoimittaja ja rehtori * Sakari ”Sakke” Pietilä (s. 1954), jääkiekkovalmentaja * Sakke Vallius (s. 2002), jääkiekkoilija * Sari ”Sakke” Wallenius, laulaja-lauluntekijä == Kuvitteellisia Sakkeja == * Sakke, päähenkilö Jorma Nenosen Sakke-nuortenkirjasarjassa == Lähteet == == Aiheesta muualla == * Etunimien taivutus: Sakke (Kotimaisten kielten keskuksen verkkojulkaisu) Luokka:Etunimet
Pertti Voutilainen

Pertti Juhani Voutilainen (s. 22. kesäkuuta 1940 Kuusjärvi, Outokumpu)Pertti Voutilainen Biografiasampo, viitattu 27.2.2023 on vuorineuvos ja suomalainen elinkeinoelämän vaikuttaja, koulutukseltaan diplomi-insinööri ja kauppatieteiden kandidaatti. Pisimmän päivätyönsä Pertti Voutilainen on tehnyt Outokumpu Oyj:n palveluksessa. Ura alkoi 1964 Kotalahden kaivoksella, josta hän siirtyi Outokummun pääkonttoriin 1966 ja toimi kaivosteknillisessä ryhmässä vuoteen 1970. Vuodesta 1971 Voutilainen toimi pääkonttorissa tuotanto- ja yrityssuunnittelun tehtävissä. Vuonna 1977 hän sai nimityksen kaivos- ja kehitystoimen johtajaksi ja 1978 Outokummun johtokunnan jäseneksi. Outokummun pääjohtaja 1980–1991 ja sen jälkeen Kansallis-Osake-Pankin viimeinen pääjohtaja ja Merita Pankin ensimmäinen toimitusjohtaja 30. kesäkuuta 2000 asti. Hänen seuraajanaan Merita Pankin toimitusjohtajana toimi Kari Jordan. Vuonna 2002 Merita fuusioitui ruotsalaisen Nordbankenin kanssa, jonka jälkeen pankin nimeksi tuli Nordea. Voutilainen on toiminut kanadalaisen kaivosyhtiö Agnico Eagle Minesin hallituksessa vuodesta 2005. Hän on myös Metson ja it-yritys Upponetin hallituksissa. Voutilainen jätti vuosina 2018–2019 maksamatta verottajalle 181 000 euron verot.https://www.satakunnankansa.fi/kotimaa/art-2000010789191.html Myöhemmin Voutilainen joutui epäillyksi Agnico Eagle Minesin palkkioasioihin liittyen törkeästä vero­petoksesta, ja syyte nostettiin helmikuussa 2023 Länsi- Uudenmaan käräjäoikeudessa.Tuomo Pietiläinen: Kultakaivos Lapissa vei vuori­neuvoksen vaikeuksiin Helsingin Sanomat 27.2.2023 Voutilainen tuomittiin yhdeksän kuukauden ehdolliseen vankeuteen törkeästä veropetoksesta marraskuussa 2024. == Lähteet == == Aiheesta muualla == * Luokka:Suomalaiset elinkeinoelämän vaikuttajat Luokka:Suomalaiset pankinjohtajat Luokka:Vuorineuvokset Luokka:Suomalaiset insinöörit Luokka:Vuonna 1940 syntyneet Luokka:Elävät henkilöt
Apollo 9

Apollo 9 oli Apollo-avaruusohjelman kolmas miehitetty lento ja toinen Saturn V -kantoraketilla tehty miehitetty lento. Tämä kymmenpäiväinen Maata kiertävää rataa kulkenut lento oli ensimmäinen, jossa miehistöllä oli mukanaan kuumoduuli (Apollo Lunar Module, LM). Komentomoduulia kutsuttiin nimellä Gumdrop ja kuumoduulia Spider. Laukaisu tapahtui Kennedy Space Centeristä 3. maaliskuuta 1969 kello 16.00.00 UTC ja paluu 13. maaliskuuta 1969 kello 17.00.54 UTC. Miehistön ja komentomoduulin nouti Yhdysvaltain laivaston maihinnousualus USS Guadalcanal. == Miehistö == * James McDivitt, komentaja * David Scott, komentomoduulin pilotti * Russell Schweickart, kuumoduulin pilotti == Avaruuskävely == Schweickart ja Scott suorittivat lennolla avaruuskävelyn (EVA – extra-vehicular activity). * Schweickart – EVA – kuumoduulin etuluukusta ** Alkoi: 6. maaliskuuta 1969 kello 16.45.00 UTC ** Päättyi: 6. maaliskuuta 1969 kello 17.52.00 UTC ** Kesto: 1 tunti, 7 minuuttia * Scott – EVA – komentomoduulin sivuluukusta ** Alkoi: 6. maaliskuuta 1969 kello 17.01.00 UTC ** Päättyi: 6. maaliskuuta 1969 kello 18.02.00 UTC ** Kesto: 1 tunti, 1 minuutti Miehistö testasi kuumoduulia ja suorittivat irrottamis- ja telakoitumiskokeita Maata kiertävällä radalla. Schweickart testasi lennolla uutta Apollo-avaruuspukua, ensimmäistä jossa oli oma elintoimintoja ylläpitävä järjestelmä, joka teki siitä avaruusaluksesta riippumattoman. ==Aiheesta muualla== *Encyclopedia Astronautica: Apollo 9 *Apollo 9: Three to make ready Nasan virallinen video Apollo 9:stä (17 min 17 s) Internet Archivessa Luokka:Apollo-ohjelma Luokka:Miehitetyt avaruuslennot Luokka:Vuoden 1969 avaruustoiminta
Minä

Minä on persoonapronomini, joka on yksikön ensimmäinen persoona ja viittaa puhujaan. Muun muassa useissa analyyttisissä kielissä minä-pronominia on käytettävä. Kuitenkaan useimmissa synteettisissä kielissä, kuten espanjan, italian, suomen ja venäjän kielissä, joiden kielioppi perustuu sanojen taivutukseen, minä-pronominia ei yleensä tarvitse käyttää vaan tekijä käy ilmi suoraan verbin persoonamuodon päätteestä. Suomen minä-sanalla on murteissa erilaisia variantteja, kuten lounaismurteiden mnää, hämäläismurteiden mä ja mää sekä kaakkoismurteiden ja peräpohjalaismurteiden mie. ==Taivutuksia== Sijamuoto Persoonapronominin taivutus Nominatiivi minä Akkusatiivi minut Genetiivi minun Partitiivi minua Essiivi minuna Translatiivi minuksi Inessiivi minussa Elatiivi minusta Illatiivi minuun Adessiivi minulla Ablatiivi minulta Allatiivi minulle Abessiivi minutta == Lähteet == Luokka:Pronominit
Apollo 10

Apollo 10 oli lento, jolla kokeiltiin kuumoduulia Kuun kiertoradalla kuitenkaan laskeutumatta itse Kuuhun. Näin lento oli kuulennon Apollo 11 kenraaliharjoitus. Se oli neljäs Apollo-avaruusohjelman miehitetty lento. Kyseessä oli toinen Kuuta kiertävällä radalla ollut Apollo ja toinen, joka testasi kuumoduulia. Kuumoduuli kävi lähimmillään 8,4 meripeninkulman (15,6 km) päässä Kuun pinnasta. Guinnessin suuren ennätyskirjan mukaan Apollo 10:llä on miehitetyn kulkuneuvon nopeusennätys: 39 897 km/h eli 11,08 km/s, jonka se saavutti matkallaan takaisin Kuusta 26. toukokuuta 1969. == Miehistö == * Thomas Stafford, komentaja * John Young, komentomoduulin pilotti * Eugene Cernan, kuumoduulin pilotti ==Lennon kulku== Laukaisu tapahtui 18. toukokuuta 1969 kello 16.49.00 UTC Kennedy Space Centeristä. Apollo 10 kiersi Kuun 31 kertaa: 21. toukokuuta kello 20.44.54 UTC – 24. toukokuuta kello 10.25.29 UTC. Laskeutuminen tapahtui 26. toukokuuta 1969 kello 16.52.23 UTC. Lennon kokonaiskesto oli 8 päivää, 3 minuuttia ja 23 sekuntia. Komentomoduulia kutsuttiin nimellä Charlie Brown (”Jaska Jokunen”) ja kuumoduulia nimellä Snoopy (”Ressu”) Charles M. Schulzin Tenavat-sarjakuvan hahmojen mukaan. Lento oli kenraaliharjoitus Apollo 11:tä varten, kaikki tehtiin viimeistä laskeutumista Kuun pinnalle lukuun ottamatta. Stafford ja Cernan laskeutuivat Snoopylla runsaan 15 kilometrin korkeuteen Kuun pinnasta. Pian laukaisun jälkeen kun Apollo 10 jätti Maata kiertävän radan komentomoduuli ja kuumoduuli erosivat ja sitten telakoituivat uudelleen. Kun ne saavuttivat Kuuta kiertävän radan, ne erosivat uudelleen. Young jäi komentomoduuliin, Stafford ja Cernan kuualukseen. Youngin kiertäessä yksinään Charlie Brownilla Kuuta Stafford ja Cernan tekivät kokeita kuumoduulilla ja tutkivat Apollo 11:n tulevaa laskeutumispaikkaa, Rauhallisuuden merta. Tätä kuumoduulia ei kuitenkaan ollut varusteltu laskeutumista varten. Kun astronautit kokeilivat laskeutumisen keskeytystä, Stafford käänsi vahingossa väärää kytkintä, jolloin kuumoduulin päämoottori kääntyi ja pysähtyi. Tämän jälkeen päälle jäänyt ohjausraketti jätti aluksen pyörimään. Kuumoduuli uhkasi tämä takia syöksyä Kuuhun, mutta Stafford onnistui vakauttamaan aluksensa ja alus lensi kohti komentoalusta, mihin telakointi onnistui. Apollo 10:ltä lähetettiin ensimmäisenä suoraa värillistä TV-kuvaa. ==Komento- ja kuumoduulit nykyään== Tämän lennon komentomoduuli on nähtävillä Lontoon tiedemuseossa Englannissa. Hylkäämisen jälkeen kuumoduuli asettui Aurinkoa kiertävälle radalle, mikä tekee siitä ainoan avaruuteen lähetetyn ehjänä säilyneen kuumodulin. Kaikki muut modulit joko murskautuivat Kuuhun tai paloivat Maan ilmakehässä. Kuumoduulin myöhempi sijainti Aurinkoa kiertävällä radalla oli pitkään tuntematon. Sitä etsittiin vuodesta 2011 alkaen harrastajatähtitieteilijä Nick Howesin johtamassa hankkeessa, johon osallistui asiantuntijoita, harrastajia ja opiskelijoita. Kesäkuussa 2019 he ilmoittivat paikallistaneensa kohteen, joka 98 prosentin todennäköisyydellä on Snoopy. == Lähteet == == Aiheesta muualla == Luokka:Apollo-ohjelma Luokka:Miehitetyt avaruuslennot Luokka:Vuoden 1969 avaruustoiminta
Kaleva

Kaleva voi tarkoittaa seuraavia: ==Taruhahmo== * Kaleva, hahmo itämerensuomalaisessa kansantarustossa, jättiläinen. Tähän liittyvät: **Kalevipoeg, Viron kansalliseepos **Kalevanpojat, hahmoja itämerensuomalaisessa kansantarustossa. **Kalevanpojan viikatteentikku, muinaisjäännös Laitilan Untamalassa **Kalevantuli, myös elosalama, näkyviä salamaniskuja, jotka tapahtuvat niin kaukana, että ne eivät kuulu **Kalevan tähti, Siriuksen toisintonimi **Kalevan miekka, Orionin tähdistön toisintonimi **Kalevala, Suomen kansalliseepos sekä joukko sen mukaan nimettyjä muita asiota **Kalevalan maa eli Väinölä, paikka kalevalaisessa kansanrunoudessa. ==Raamatussa vuoden 1776 käännöksessä== *"Kalevan pojat" (1. Moos. 14:5; 1. Moos. 15:20). Vuosien 1938 ja 1992 käännöksissä käytetään termiä refalaiset. Refalaiset olivat Raamatun mukaan nykyisten Israelin, Palestiinan ja Jordanian alueilla – ennen ammonilaisten ja israelilaisten sinne asettumista – asunut kansa, jotka olivat isokokoisia ihmisiä eli jättiläisiä. Vuoden 1938 käännöksen mukaan "ammonilaiset kutsuovat heitä samsumilaisiksi" (5. Moos. 2:20). ==Sukunimi== *Antti Kaleva (1929–1998), suomalainen laulaja, koulunjohtaja, musiikkikasvattaja ja Director cantus *Atte Kaleva (s. 1979), suomalainen Jemenissä 2012 panttivangiksi kaapattu jihadismin tutkija *Matti J. Kaleva (s. 1943), suomalainen valokuvaaja ja valokuvauksen opettaja *Olavi Kaleva (s. 1957), Loviisan ent. kaupunginjohtaja ==Etunimi== * Kaleva, miehen etunimi ==Yhteisöjä, yrityksiä ym.== * Kaleva, Oulussa ilmestyvä sanomalehti * Kaleva Oy, Oulussa toimiva kustannusyhtiö * Lahden Kaleva, suomalainen urheiluseura * Keskinäinen Vakuutusyhtiö Kaleva, Sampo-konserniin kuuluva vakuutusyhtiö * Kaleva Travel, suomalainen matkatoimisto. * Kaleva, Turussa 1906–1960 toiminut elokuvateatteri * Kaleva, Seinäjoella noin 1926–1990 toiminut elokuvateatteri * Kaleva, Aero Oy:n lentokone, jonka neuvostoilmavoimat ampui alas Moskovan rauhan aikana 14. kesäkuuta 1940 * Kalevan Pallo (KalPa), kuopiolainen jääkiekkojoukkue * Kenkätehdas Oy Kaleva, Tampereella toiminut, vuonna 1928 perustettu kenkätehdas * Kulttuuriyhdistys Kaleva, suomalainen yhdistys Espanjan Aurinkorannikolla * Radio Kaleva, Oulussa ja Raahessa toimiva paikallisradio * Kaleva Cup, 12 vuotta täyttävien jalkapalloturnaus * Kalevan kisat ==Laivat== * S/S Kaleva, suomalainen rahtihöyrylaiva, ajoi miinaan 1943 * Kaleva, parkki ==Paikkoja== * Kaleva, kaupunginosa Keravalla * Kaleva, kaupunginosa Tampereella * Kaleva, kylä Paimiossa * Kaleva, kaupunginosa sekä kolmen kaupunginosan – Kalevan, Liisankallion ja Kalevanrinteen – muodostama alue Tampereella * Kaleva, entinen kaupunginosa Viipurissa * Kaleva, kylä Michiganissa Yhdysvalloissa ==Rakennuksia ja rakennelmia== * Kalevan koulu, usean koulun nimi Suomessa * Kalevan lukio, Tampereella sijaitseva lukio * Kalevan puistotie, Tampereella sijaitseva puistokatu * Kalevankatu, usean kadun nimi * Kalevantie, usean kadun nimi == Lentokone == *Kaleva, Aero O/Y:n lentokone
Kaleva (Tampere)

thumb|300px|Kaleva nähtynä Hotelli Tornista. Kaleva on Tampereen kaupunginosa sekä kolmen kaupunginosan – Kalevan, Liisankallion ja Kalevanrinteen – muodostama alue Tampereen itäisessä kantakaupungissa. Alueella on asukkaita 13 646 (2023). Siellä sijaitsevat muun muassa Kalevan kirkko ja Tampereen suurin uimahalli Tampereen uintikeskus. Kalevan naapurikaupunginosat ovat lännessä Tammela, etelässä Järvensivu, idässä Hakametsä ja Kissanmaa sekä pohjoisessa Petsamo. Alue kuului ennen Messukylän pitäjään, ja kaupunginosia on alettu rakentaa 1950-luvulla. Sitä ennen alueella oli peltoja ja tiilitehtaita sekä koululaisten kasvitarha nykyisen Litukan siirtolapuutarhan maisemissa. Kalevassa sijaitsi myös Hipposradan nimellä tunnettu Tampereen ensimmäinen ravirata vuosina 1910–1976. Naapurikaupunginosan Tammelan tavoin suuri osa Kalevan kaduista on nimetty Kalevalan mukaan. Maija Louhivaara: Tampereen kaupunginosat, s. 92–94. Tampereen museoiden julkaisuja 51, 1999, Tampere. Kalevassa on kaksi itä–länsi-suuntaista kokoojakatua, pohjoisempi Teiskontie ja eteläisempi Sammonkatu. Molemmat kadut saavat alkunsa Kalevan kirkon edestä siitä, mihin rautatieasemalta tuleva Itsenäisyydenkatu päättyy. Kyseisessä risteyksessä sijaitsee Tampereen liikenteellinen keskipiste eli välimatkapiste. Kalevan keskellä sijaitsee puistovyöhyke, joka koostuu Liisanpuistosta, Kiovanpuistosta ja Kalevan keskuspuistosta. Kalevankankaan harjulla sijaitsee Tampereen suurin hautausmaa Kalevantien ja Jyväskylän radan välissä. Kalevankankaalta aukeaa näköala etelään yli Viinikan ja Nekalan kaupunginosien. Vuoden 1918 sisällissodassa Kalevan alueella, muun muassa Kalevankankaalla, käytiin Tampereen valtauksen aikana ankaria taisteluja. Kaleva on myös monien koulujen kaupunginosa. Rehtoripariskunta Kerttu ja Martti Seppälä perusti yksityiskoulun 1952 Sorsapuiston laidalle. Talossa toimii edelleen Kalevan lukio. Tämän koulun vieressä on Sampola, jossa toimivat vuonna 2011 lakkautetun Sampolan koulun ohella Sampolan kirjasto sekä Tampereen työväenopisto. Vuoden 2012 elokuusta lähtien Sampolan tiloissa on lisäksi toiminut Tammerkosken lukio. Kalevassa sijaitsevat myös Sammon keskuslukio, Sammon koulu, Tampereen kauppaoppilaitos ja Puistokoulu. == Nimen "Kaleva" alkuperä == Vuoden 1539 käräjillä mainittu rajapaikka Kalevankivi oli kai Kalevankankaalla. Nimi voi olla esihistoriallinen ja viitata Kalevanpoikiin, kansantarujen jättiläisiin, joita ovat myös Väinämöinen ja Lemminkäinen. Tämän nimistön pohjalta Kaleva valittiin kaupunginosan nimeksi vuoden 1948 nimikilpailun jälkeen. ==Lähteet== == Aiheesta muualla == * Kalle Päätalo -kulttuuriraitti * Tiina-raitti kirjailija Anni Polvan lapsuudenmaisemissa * Luokka:Valtakunnallisesti merkittävät rakennetut kulttuuriympäristöt Suomessa
PPPoE

PPPoE verrattuna muihin TCP/IP protokolliin sovellus FTP SMTP HTTP … DNS … kuljetus TCP UDP verkko IP siirtoyhteys PPP PPPoE Ethernet PPPoE on PPP-protokollan käyttötapa Ethernet-tyyppisten verkkojen yli, jota käytetään erityisesti ADSL- yhteyksissä. == Standardointi == PPPoE (Point-to-Point Protocol Over Ethernet) määritellään seuraavassa RFC-dokumentissa: * - PPP Over Ethernet == Katso myös == * PPP * PPPoA * PPTP Luokka:TCP/IP
Mare Tranquillitatis

Mare Tranquillitatis eli Rauhallisuuden meri on eräs Kuun "meristä" (lat. mare). Kansainvälinen tähtitieteellinen unioni on vuonna 1935 vahvistanut nimen. Rauhallisuuden mereen laskeutui ensimmäinen miehitetty kuulento Apollo 11. Lennolla olivat astronautit Neil Armstrong, Edwin Aldrin ja Michael Collins, joista Collins ei laskeutunut Kuuhun. Astronauttien mukaan on nimetty kolme pientä kraatteria Apollo 11 laskeutumispaikan lähellä. == Lähteet == Tranquillitatis
Oceanus Procellarum

Oceanus Procellarum eli Myrskyjen valtameri on suurin Kuun "meristä" (). Myrskyjen valtameren pinta-ala on 2 283 300 km². Se sijaitsee Kuun Maahan näkyvällä puolella kattaen laajan alueen Kuun länsiosaa. Läpimitta on noin 2 600 kilometriä. Karttunen Hannu ym. Tähdet 2017 s.56 Maasta katsottuna sijainti on idässä, mutta IAUssa sovittiin, että myös Kuussa Auringon noususuunta on idässä ja laskusuunta lännessä, jolloin se pitää yhtä Kuun pinnalla havaitun kanssa. Meri näkyy paljaalla silmällä. Oceanus Procellarum on todennäköisesti sekä täyttynyt törmäysallas että laavakenttä. Laavojen iäksi on saatu 3,2 miljardia vuotta. Vertailuksi vanhimmat näkyvällä puolella olevat laavat ovat Mare Serenitaksessa ollen 3,82–3,65 mrd. vuotta vanhoja. Westman s. 170 Pidetään todennäköisenä, että Procellarumin alueella radioaktiiviset alkuaineet ovat hajotessaan tuottaneet lämpöä, joka on aiheuttanut vulkaanista toimintaa laavapurkauksineen. Meressä sijaitsevan Hevelius-kraaterin eteläpuolista aluetta on 1800-luvulla kutsuttu Oceanus Tempestumiksi, Myrskyjen valtamereksi. Oceanus Procellarumiin ovat laskeutuneet miehittämättömät avaruusluotaimet Surveyor 1, Surveyor 3, Luna 9 ja Luna 13 sekä miehitetty avaruuslento Apollo 12. Vuonna 1964 Ranger 7 -luotain otti ennen iskeytymistään Kuun pintaan 4 316 kuvaa, ja alue Procellarumia sekä Mare Nubiumia jonne luotain iskeytyi, nimettiin uudelleen Mare Cognitumiksi, "Tunnetuksi mereksi". == Lähteet == * * === Viitteet === Luokka:Kuun meret
Roland TB-303

Roland TB-303 Bass Line, suomalaiselta lempinimeltään tuttavallisesti kolkki, on Rolandin vuosien 1982 ja 1984 välillä valmistama syntetisaattori, jolla on ollut huomattava vaikutus elektronisen musiikin kehityksessä. TB-303 (lyhennetty "Transistor Bass – 303") oli suunniteltu yksin harjoittelevien muusikoiden apuvälineeksi korvaamaan bassokitara. Se oli osa Rolandin syntetisaattori- ja rumpukonesarjaa, jossa esimerkiksi rumpukone TR-606 oli suunniteltu korvaamaan rummut. Vaikka TB-303 oli käytössä muutamien suosittujenkin pop-artistien, kuten Madonnan kappaleissa, se epäonnistui alkuperäisessä tarkoituksessaan ja vain noin 10 000 kappaletta valmistettiin. Laite oli hyvin monimutkainen ja vaikea ohjelmoida soittamaan juuri halutunlaista ääntä, ja soittimen mukana tulleesta ohjekirjasta ei alkujaan edes ollut saatavilla kuin alkuperäinen japaninkielinen versio. 1980-luvun loppupuoliskolla chicagolaiset DJ:t tutustuivat laitteeseen ja rakastuivat sen tuottamiin ääniin. Ääntä sai helposti muunneltua ja vääristettyä, mutta ennen kaikkea se poikkesi huomattavasti mistään aikaisemmasta. Niinpä muun muassa Phuturen Acid Trax -kappaleen myötä syntyi tyylilaji acid house. Vaikka TB-303 on pääasiallinen soitin acid housessa, on sillä ollut huomattava merkitys muissakin elektronisen musiikin genreissä, kuten goa- ja psytrancessa. Nykyään TB-303:t ovat hyvin haluttuja ja pienen valmistusmäärän vuoksi niiden arvo on noussut huomattavasti. Rajallisuudesta johtuen monet tietokonepohjaiset emulaattorisovellukset ovatkin nousseet suureen suosioon alkuperäisen soittimen korvaajana. ==Tunnettuja TB-303:aa hyödyntäneitä artisteja== * Phuture * 808 State * Acid Kings * A Guy Called Gerald * Hardfloor * Richie Hawtin * Kai Tracid * Josh Wink * Armin van Buuren * Fatboy Slim ===Suomalaisia=== * Healium == Katso myös == * Roland TR-606 * Roland TR-808 * Roland TR-909 * ReBirth RB-338 ==Aiheesta muualla== * Vintage Synthin sivu Roland TB-303:sta Luokka:Analogiset syntetisaattorit Luokka:Rolandin syntetisaattorit Luokka:Acid house
Roland TR-808

Roland TR-808 on yksi tunnetuimpia ja käytetyimpiä rumpukoneita. Se tuotiin markkinoille vuonna 1980, ja kuten Roland TB-303, myös TR-808 tarkoitettiin avuksi kitaristeille ja muille ”aitoja” soittimia soittaville musiikintekijöille. Kuitenkin sen tuottama ääni oli hyvin kaukana oikeiden rumpujen äänistä. Laite tuli suosituksi etenkin hip hop- ja elektromusiikin tuottajien keskuudessa muutamia vuosia sen jälkeen, kun sen valmistus oli jo lopetettu. TR-808:n soitinäänet ”kick drum” ja ”cowbell” ovat varsin tuttuja ja helposti tunnistettavia ääniä vielä tämänkin päivän musiikissa. Kanadalainen artisti Richie Hawtin käytti ”Spastik”-kappaleensa tekemiseen vain TR-808 -rumpukoneita. Englantilainen elektronisen musiikin yhtye 808 State on nimetty rumpukoneen mukaan. Rap-artisti Kanye West puolestaan nimesi neljännen studioalbuminsa 808s & Heartbreakiksi. == Katso myös == * Roland TR-909 == Aiheesta muualla == Luokka:Rolandin syntetisaattorit
Hehtaari

Hehtaari (tunnus ha) on pinta-alan yksikkö ja kooltaan 10 000 neliömetriä. Neliön muotoisen hehtaarin koko on 100 metriä × 100 metriä. Hehtaaria käytetään pinta-alan yksikkönä maa- ja metsätaloudessa. Hehtaari on sata aaria. ISBN 952-5420-93-0 Tästä juontuu yksikön nimikin (hehtoaari → heht'aari). Etuliite hehto- tarkoittaa satakertaista. :1 ha = 0,01 km² :1 ha = 100 a :1 ha = 10 000 m² :1 a = 0,01 ha :1 km² = 100 ha == Lähteet == Luokka:Pinta-alayksiköt Luokka:Seulonnan keskeiset artikkelit
Aari

Aari ( ’pinta-ala’, tunnus a) on pinta-alan yksikkö ja kooltaan sata neliömetriä. Neliön muotoinen aari on siis 10 metriä × 10 metriä. Sata aaria on hehtaari. Aaria käytetään puhuttaessa pienistä pellon tai metsän aloista. :1 a = 100 m² :1 a = 0,01 ha :1 a = 0,0001 km² ==Lähteet== *WSOY Facta - Aari === Viitteet === Luokka:Pinta-alayksiköt Luokka:Seulonnan keskeiset artikkelit
Antarktis

Antarktis on maapallon eteläosassa sijaitseva alue, johon sisältyy Etelämanner ja sitä ympäröiviä saaria Eteläisessä jäämeressä. Aluetta rajaa luonnollinen raja nimeltä antarktinen konvergenssi, jonka kohdalla eteläiset kylmät merivirrat virtaavat pohjoisempien lämpimämpien vesien alle. Antarktiksen saaria ovat muun muassa Eteläiset Orkneysaaret, Eteläiset Shetlandinsaaret, Ballenynsaaret, Pietari I:n saari, Aleksanterinsaari ja Grahaminmaata reunustavat saaret. Laajemmassa mielessä Antarktikseen voidaan lukea myös joukko kauempana navasta sijaitsevia subantarktisia saaria: brittiläiset Etelä-Georgia ja Eteläiset Sandwichsaaret ja Norjalle kuuluva Bouvet’nsaari eteläisellä Atlantilla, Ranskalle kuuluvat Crozetsaaret ja Kerguelen eteläisellä Intian valtamerellä sekä Australialle kuuluva Macquariensaari. Etelämantereen pinta-ala on noin 14 000 000 neliökilometriä. Sitä ympäröivien, Antarktikseen kuuluvien saarien pinta-ala on noin 89 000 neliökilometriä. == Katso myös == *Arktis == Lähteet == == Aiheesta muualla == * Luokka:Seulonnan keskeiset artikkelit
Elgin (Skotlanti)

Elgin (, ) on kaupunki Skotlannissa, jonkin verran etelään Lossiemouthista. Pääteollisuus alueella on villa. Vuonna 2011 kaupungissa oli runsaat 23 000 asukasta. Kaupungissa oli 1200-luvulla rakennettu linna, joka tuhoutui vuoden 1314 taisteluissa, ja vuonna 1224 rakennettu katedraali, joka on nykyisin raunioina. == Lähteet == ==Aiheesta muualla== Luokka:Moray Luokka:Asutut paikat Skotlannissa
Eve Bunting

Eve Bunting (19. joulukuuta 1928 – 1. lokakuuta 2023) oli yhdysvaltalainen, Magherassa, Pohjois-Irlannissa syntynyt kirjailija. Hän kirjoitti ainakin 250 kirjaa, enimmäkseen nuorille lukijoille.http://www.scholastic.com/teachers/article/eve-bunting-interview- transcript Bunting muutti Yhdysvaltoihin Kaliforniaan vuonna 1958. Hän aloitti kirjoittamisen siellä otettuaan osaa luovan kirjoittamisen kurssille. == Teoksia == Valikoitu teosluettelo: * Demetrius and the Golden Goblet. Harcourt Brace Jovanovich, 1980. * St. Patrick's Day in the Morning. Clarion Books, 1980. * In the Haunted House. Clarion Books, 1990. * The Wall. Clarion Books, 1990. * Fly Away Home. Clarion Books, 1991. * Someone Is Hiding on Alcatraz Island. Berkley Books, 1994. * Cheyenne Again. Clarion Books, 1995. * Secret Place. Clarion Books, 1996. * I Am the Mummy Heb-Nefert. Tundra Books, 1997. * Twinnies. Harcourt Brace, 1997. * Jin Woo. Clarion Books, 2001. * Seriously Stinky Trainers. Collins, 2003. * The Lambkins. Joanna Cotler Books, 2005. * The Ghost Children. 1st Clarion pbk. ed. Clarion Books, 2005. * Our Library. Clarion Books, 2008. == Lähteet == Luokka:Pohjoisirlantilaiset kirjailijat Luokka:Yhdysvaltalaiset kirjailijat Luokka:Vuonna 1928 syntyneet Luokka:Vuonna 2023 kuolleet
Scribus

Scribus on taitto- ja julkaisuohjelma (DTP) Linux-, Mac OS X-, Unix- ja Windows-työpöytäkäyttäjille. Scribuksen avulla on mahdollista tuottaa uutislehtiä, sanomalehtiä ja animoituja interaktiivisia PDF-lomakkeita. Muita käyttökohteita voivat olla yrityksen tarvitseman paperitavaran yksilöiminen, esitteet, julisteet ja kaikenlaiset asiakirjat, jotka vaativat joustavaa kuvien ja tekstin asettelua sekä ammattimaista värienhallintaa. Scribusta vastaavia kaupallisia tuotteita ovat esimerkiksi Adobe PageMaker, QuarkXPress ja Adobe InDesign. Näistä poiketen Scribus on avoimen lähdekoodin projekti, joka on julkaistu GNU GPL -lisenssillä. Scribus tukee monia bittikartta- ja vektorigrafiikkamuotoja. Se pystyy tuomaan ja tallentamaan SVG-kuvia. Tekstiä Scribukseen voi tuoda muun muassa OpenOffice.org Writer-, OpenDocument-, PostScript- ja Encapsulated PostScript-tiedostoista. Asiakirjan tallennus onnistuu myös PDF-tiedostona, jossa on mahdollista käyttää läpinäkyvyyttä, salausta ja suurta joukkoa muita PDF 1.3-1.5:n ominaisuuksia mukaan lukien interaktiiviset PDF-lomakkeen kentät, kirjanmerkit ja huomautukset. Scribuksen käyttämä asiakirjan tallennusmuoto perustuu XML:ään ja on kokonaisuudessaan dokumentoitu. Tulostus on mahdollista käyttäen ohjelman omaa PostScript-ajuria (tasot 1–3), joka tukee upotettuja fontteja sekä näiden osajoukkoja. Kirjaintyypeistä käytettävissä ovat TrueType, Type 1 ja OpenType. ==Lähteet== == Aiheesta muualla == *Scribuksen kotisivu *Scribuksen Windows-versio *Suomenkielisiä ohjeita Scribuksen käyttöön *Scribus-opas *FLOSS Manualsin suomenkielinen Scribus-opas Luokka:Julkaisuohjelmat Luokka:Linux-ohjelmat Luokka:Vapaat ohjelmistot
Paluu tulevaisuuteen -trilogia

Paluu tulevaisuuteen -trilogia (Back to the Future) on elokuvien Paluu tulevaisuuteen, Paluu tulevaisuuteen II ja Paluu tulevaisuuteen III muodostama sarja. Trilogia kertoo nuoren Marty McFlyn (Michael J. Fox) harharetkistä, jotka aiheuttaa tiedemies Emmett ”Doc” Brownin (Christopher Lloyd) aikakone. Trilogian ensimmäinen osa on 1980-luvun menestynein nuortenelokuva. Trilogian juoni on elokuvien välillä jatkuva ja jokainen elokuva alkaa täsmälleen siitä, mihin edellinen osa päättyi näyttäen uudelleen viimeisen minuutin tapahtumat. Toinen ja kolmas osa kuvattiin samanaikaisesti. Tapahtumat sijoittuvat kuvitteelliseen Hill Valleyn kaupunkiin Kaliforniaan. Sarjan ensimmäinen elokuva voitti yhden Oscarin äänitehosteistaan ja sai kolme muuta ehdokkuutta. Toinen elokuva sai yhden ehdokkuuden. Japanilaiset Ichiro Omiya sekä Zerogo Iwamoto ovat päättäneet tehdä elokuvasta manga-sovituksen. ==Juoni== Ensimmäisessä elokuvassa Marty joutuu vahingossa 1950-luvulle ja joutuu isänsä sijasta onnettomuuteen. Hän päätyy oman äitinsä lapsuudenkotiin hoivattavaksi. Siellä hänen nuori äitinsä ihastuu Martyyn hänen isänsä sijaan. Sen lisäksi, että aikakoneeseen on mahdollista saada 1,21 gigawattia tehoa vain salamaniskusta Martyn palaamiseksi aikaansa, on hänen varmistettava oma syntymänsä saamalla vanhempansa rakastumaan toisiinsa. Toisessa elokuvassa Marty ja Doc matkustavat tulevaisuuteen, vuoteen 2015, korjaamaan Martyn lasten elämässä ilmenneitä ongelmia. Elokuvan paha vanha Biff kaappaa aikakoneen huomaamatta, ja antaa vuoden 1955 nuoremmalle itselleen tulevien 50 vuoden urheilutulostilastot vedonlyöntihuijausta varten, tehden Biffistä vuodessa 1985 todella rikkaan. Tämä aiheuttaa poikkeaman aika-avaruusjatkumoon ja Martyn kotikaupunki Hill Valley muuttuu painajaismaiseksi paikaksi, jota rikollisuus ja rötökset hallitsevat. Marty ja Doc palaavat jälleen kerran ajassa taaksepäin korjatakseen asiat. Elokuvan lopussa salamanisku vie aikakoneen ja Doc:n 1880-luvulle ja Marty joutuu selvittelemään heidän paluutaan nykyaikaan takaisin. Kolmannessa elokuvassa Marty on 1880-luvun Villissä lännessä jälleen epäkuntoisen aikakoneen kanssa. Tällä kertaa DeLoreanin polttoaineletku rikkoutuu. Doc on kaupungin seppä ja Biffin esi-isä öykkäröivä lännenmies. Ongelmia syntyy, mutta lopulta tulevaisuuteen palataan asentamalla aikakoneeseen junan pyörät ja työntämällä sitä veturilla. Doc jää 1880-luvulle naisen vuoksi. Elokuva loppuu sanoihin "The End", siinä missä edelliset päättyivät "To be Continued" ja "To be Concluded". Tekstejä tosin ei ollut varsinaisissa elokuvateatteriversioissa, koska jatko-osista ei kunkin elokuvan tuotantohetkellä ollut varmuutta. Ne lisättiin vasta elokuvien myytäviin tallenteisiin koko trilogian ollessa jo valmis. == Näyttelijät == == Lähteet == ==Aiheesta muualla== * * * Luokka:Robert Zemeckisin ohjaamat elokuvat Luokka:Paluu tulevaisuuteen -elokuvat
Edith Cavell

thumb|right|Edith Cavellin patsas Edith Cavell (4. joulukuuta 1865 – 12. lokakuuta 1915) oli englantilainen sairaanhoitaja. Edith Cavell syntyi Norfolkissa, Englannissa ja opiskeli sairaanhoitajaksi Lontoon kuninkaallisessa sairaalassa. 1907 hän siirtyi Brysseliin, Belgiaan. Ensimmäisen maailmansodan alkaessa Punainen Risti otti sairaalan käyttöönsä. Cavellin kerrotaan auttaneen yli 200 sotilasta pakenemaan saksalaisten miehittämästä Belgiasta puolueettomiin Alankomaihin. Vuonna 1915 Cavell saatiin kiinni ja tuomittiin sotaoikeudessa kuolemaan. Cavell ei puolustanut itseään ja hänet teloitettiin ampumalla. Cavellin ruumis tuotiin sodan jälkeen vuonna 1919 sotilassaattueessa takaisin Britanniaan ja Cavellille pidettiin muistotilaisuus Westminster Abbeyssa. Edith Cavellin tapaus sai suurta huomiota ensimmäisen maailmansodan aikana ja sen jälkeen. Hän sai erityisesti Britanniassa sankarin maineen ja hänen tarinaansa hyödynnettiin runsaasti brittiläisessä sotapropagandassa. Propagandatarkoitusten vuoksi useat Cavellia ja hänen kohtaloaan kuvaavat varhaiset kuvaukset eivät ole historiallisesti tarkkoja. Vuonna 1933 valmistui yhdysvaltalainen Nurse Edith Cavell -niminen elokuva, joka kertoo tosipohjaisen melodraaman sairaanhoitajasta Belgiassa ensimmäisen maailmansodan aikana. == Lähteet == == Aiheesta muualla == * Huomiota herättänyt sotaelokuva. Cavell-filmi, joka on kielletty Englannissa eikä myöskään ole vielä päässyt mannermaalle, Helsingin Sanomat Viikkoliite, 18.03.1928, nro 12, s. 6, Kansalliskirjaston digitaaliset aineistot Luokka:Ensimmäisen maailmansodan henkilöt Luokka:Sairaanhoitajat Luokka:Englantilaiset teloitetut Luokka:Vuonna 1865 syntyneet Luokka:Vuonna 1915 kuolleet
JDAM

JDAM () on amerikkalainen GPS-pohjainen täsmäase. JDAM-asejärjestelmän keskeiset osat ovat tavanomainen (noin 250, 500 tai 1000 kg) tai tunkeutumiskykyinen 1000 kg:n pommi, ohjauksesta vastaava pyrstöosa ja paikannusta suorittava GPS-vastaanotin ja edelliset yhteen liittävä fyysinen runkokehys ja tietokoneohjaus.http://www.fas.org/man/dod-101/sys/smart/jdam.htm (Viitattu 13.1.2014) JDAM:n keskeisiä ominaisuuksia ovat: * riippumattomuus säästä (yleinen GPS:n ominaisuus) * toiminnallinen yksinkertaisuus (ei jatkuvaa maalin valaisua (laser) tai aseen ohjausta (TV) maaliin, pelkät maalin koordinaatit riittävät) * edellisestä seuraava kyky täsmäshokkivaikutukseen ("shock and awe"), kykyyn iskeä yhtä aikaa monella aseella suppealle alueelle. USA on toimittanut JDAM-pommeja Ukrainaan, jossa ne ovat lakanneet toimimasta alkuvuodesta 2023. Syyksi on spekuloitu pommien sytyttimien toimimattomuutta tai Venäjän GPS-häirintää.https://www.nbcnews.com/news/amp/rcna78876 Toukokuussa 2024 uutisoitiin venäläisten elektronisen häirinnän olevan keskeinen tekijä pitkän kantaman JDAM-ER -täsmäliitopommien ratkaisevasti heikentyneeseen suorituskykyyn vuonna 2023. Asevalmistaja toimitti paremmin häirintää kestävän varustuksen täsmäpommeihin elokuussa 2023, mutta Venäjä mukautti vastatoimensa näihinkin, jolloin pommien osumatarkkuus laski merkittävästi. ==Katso myös== * GPS * Galileo * M982 Excalibur ==Lähteet== == Aiheesta muualla == * FAS:n sivu JDAM:sta Luokka:Lentopommit
PMR446

PMR446 () on radioluvasta ja taajuusmaksusta vapautettu yleiseurooppalainen radiopuhelinstandardi, jonka mukaiset radiopuhelimet toimivat 446 megahertsin taajuusalueella enintään 500 milliwatin säteilyteholla (ERP). Laitteissa on oltava kiinteä antenni, eikä liitäntää ulkoiselle antennille sallita.https://www.ecodocdb.dk/download/b8797390-4577/ECCDec1505.pdf PMR446-radiopuhelimet muodostavat säteeltään noin 2–3 kilometrin laajuisia soluja, joissa käytävä radioliikenne ei häiritse toisissa soluissa olevia käyttäjiä. == PMR446:n kanavien taajuudet == === Analoginen PMR446 === ==== Analogisten PMR446-kanavien taajuudetViestintävirasto ==== Kanava Taajuus 1 446,00625 MHz 2 446,01875 MHz 3 446,03125 MHz 4 446,04375 MHz 5 446,05625 MHz 6 446,06875 MHz 7 446,08125 MHz 8 446,09375 MHz 9 446,10625 MHz 10 446,11875 MHz 11 446,13125 MHz 12 446,14375 MHz 13 446,15625 MHz 14 446,16875 MHz 15 446,18125 MHz 16 446,19375 MHz === Digitaalinen PMR446 === ==== Digitaalisten PMR446-kanavien taajuudet (dPMR)==== Kanava Taajuus Kanava Taajuus 1 446,003125 MHz 17 446,103125 MHz 2 446,009375 MHz 18 446,109375 MHz 3 446,015625 MHz 19 446,115625 MHz 4 446,021875 MHz 20 446,121875 MHz 5 446,028125 MHz 21 446,128125 MHz 6 446,034375 MHz 22 446,134375 MHz 7 446,040625 MHz 23 446,140625 MHz 8 446,046875 MHz 24 446,146875 MHz 9 446,053125 MHz 25 446,153125 MHz 10 446,059375 MHz 26 446,159375 MHz 11 446,065625 MHz 27 446,165625 MHz 12 446,071875 MHz 28 446,171875 MHz 13 446,078125 MHz 29 446,178125 MHz 14 446,084375 MHz 30 446,184375 MHz 15 446,090625 MHz 31 446,190625 MHz 16 446,096875 MHz 32 446,196875 MHz == Katso myös == * RHA68-radiopuhelin * LA-radiopuhelin == Lähteet == == Aiheesta muualla == *Hollantilainen PMR446 – Free Radio Network -käyttäjien sivusto *Tarh - radioharrastajat Radioaiheista kirjoittelua lupavapaista radiopuhelimista *FinFRN - Radioverkot suomi Vaihtoehtoinen lupavapaille CB/PMR446/RHA68 - radiopuhelimille * Luvasta vapaiden radiolähettimien yhteistaajuudet ja käyttö, Traficom (pdf) Luokka:Standardit Luokka:Radiotekniikka Luokka:Seulonnan keskeiset artikkelit